Ur benveg seniñ dre chwezh eo ar pif, graet gant ur gorzenn enni chwech toull a stanker gant ar bizied evit seniñ ur skeulenn diatonek. Lod pifoù o deus ur seizhvet toull, gant un alchwez metalek a-wezhioù, a zegas un notenn eus ar skeulenn gromatek. Bez ez eus pifoù 10 pe 12 toull enno e challer seniñ ur skeulenn gromatek klok ganto. Un toull zo tost da benn ar gorzenn evit ma chwezhfer drezañ en ur zerchel ar benveg a-dreuz.